CELEX: 31984R3025
Language: el
Date: 1984-10-30 00:00:00
Title: Κανονισμός (ΕΟΚ) αριθ. 3025/84 της Επιτροπής της 30ής Οκτωβρίου 1984 για την τροποποίηση του κανονισμού (ΕΟΚ) αριθ. 2298/84 περί καθορισμού ορισμένων συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών για την περίοδο 1984/85

Avis juridique important

|

31984R3025

Κανονισμός (ΕΟΚ) αριθ. 3025/84 της Επιτροπής της 30ής Οκτωβρίου 1984 για την τροποποίηση του κανονισμού (ΕΟΚ) αριθ. 2298/84 περί καθορισμού ορισμένων συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών για την περίοδο 1984/85  

Επίσημη Εφημερίδα αριθ. L 287 της 31/10/1984 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 3025/84 ΤΗΣ ΕΠΙΤΡΟΠΗΣ  της 30ής Οκτωβρίου 1984  για την τροποποίηση του κανονισμού (ΕΟΚ) αριθ. 2298/84 περί καθορισμού ορισμένων συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών για την περίοδο 1984/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 16 παράγραφος 6,  τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί καθορισμού των γενικών κανόνων σχετικά με τη χορήγηση των προσαρμοσμένων επιστροφών για τα σιτηρά που εξάγονται υπό μορφή ορισμένων αλκοολούχων ποτών, καθώς και των κριτηρίων καθορισμού του ποσού τους, και περί τροποποίησης του κανονισμού (ΕΟΚ) αριθ. 3035/80 όσον αφορά ορισμένα εμπορεύματα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,  Εκτιμώντας:  ότι, με τον κανονισμό (ΕΟΚ) αριθ. 2298/84 (4), η Επιτροπή καθόρισε του συντελεστές που εφαρμόζονται στα σιτηρά που εξάγονται υπό μορφή ιρλανδικού ουίσκυ για την περίοδο από την 1η Αυγούστου 1984 μέχρι τις 31 Ιουλίου 1985·  ότι σημειώθηκαν ορισμένα λάθη κατά τον καθορισμό των ποσοτήτων ιρλανδικού ουίσκυ που τέθηκαν σε εμπορία και εξάχθηκαν · ότι τα λάθη αυτά είχαν σαν συνέπεια τον εσφαλμένο καθορισμό των συντελεστών· ότι πρέπει να καθοριστούν εκ νέου οι συντελεστές βάσει των διορθωμένων στοιχείων· ότι είναι, κατά συνέπεια, σκόπιμη η τροποποίηση του κανονισμού (ΕΟΚ) αριθ. 2298/84·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2298/84 αντικαθίσταται από το ακόλουθο παράρτημα.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 121 της 5. 5. 1981, σ. 3.  (4) ΕΕ αριθ. L 211 της 8. 8. 1984, σ. 5.   ΠΑΡΑΡΤΗΜΑ  Συντελεστές που εφαρμόζονται στην Ιρλανδία  1.2,3 //   // Εφαρμοζόμενος συντελεστής   //  1.2.3 // Περίοδος εφαρμογής   // στην κριθή που  χρησιμοποιείται για την  παρασκευή «Irish whiskey»,  κατηγορία Β (1)  // στα σιτηρά που  χρησιμοποιούνται για την  παρασκευή «Irish whiskey»,  κατηγορία Α  //   //   //   //   // 1  // 2  //   //   //  // 1 Αυγούστου 1984 έως 31 Ιουλίου 1985  // 0,273  // 0,449  //   //   //  (1) Συμπεριλαμβανομένης της κριθής που έχει μετατραπεί σε βύνη.